MLDataScientist/Wikipedia-uzbek-2024-05-01 huggingface dataset:
Bitcoin Foundation

Bitcoin Foundation — AQSh Ichki daromad xizmati tomonidan xayriya jamgʻarmasi sifatida Sietlda roʻyxatga olingan tashkilot (aʼzolik toʻlovlari xayriya pullari emas, biznes xarajatlari sifatida inobatgaolinadi). Jamgʻarma 2012-yil sentabr oyida „Bitcoin kriptografik vositalarini butun dunyo boʻylab foydalanuvchilar manfaatida foydalanishni standartlashtirish, himoya qilish va ragʻbatlantirish“ sifatida belgilangan nizom maqsadlari bilan tashkil etilgan. Jamgʻarmaning tashkiliy modeli Linux foundationʼnikiga oʻxshaydi va birinchi navbatda Bitcoin texnologiyasiga bogʻliq boʻlgan tijorat kompaniyalarining grantlari hisobidan moliyalashtiriladi.

Tashkilotni qoʻllab-quvvatlash xizmatining bogʻlanish manzili sifatida Bank of America binosi. binosi — Vashington, DC 700 13th Street NW, Suite 600 Washington, DC 20005 koʻrsatilgan.

Jamgʻarmaning taʼsis hujjatlariga koʻra, Gavin Andresen, Charlz Shrem, Mark Karpelis, Piter Vessnes, Rojer Ver va Patrik Mörkdir uning asoschilaridir. Direktorlar kengashining amaldagi tarkibia kiruvchi aʼzolari uch toifaga boʻlinadi: taʼsischilar, ishlab chiqarish vakillari aʼzolari va yakka tartibdagi aʼzolar. Direktorlar kengashining hozirgi tarkibi barcha koʻrsatilgan toifalar vakillarini oʻz ichiga oladi.

Bitcoin bosh dasturchisi Gavin Andresen „Bosh ilmiy mutaxassis“ maqomiga ega () ega.

2013-yil iyun oyida Bitcoin fondi ommaviy axborot vositalari eʼtiboriga tushdi. Bunga Kaliforniya moliya institutlari departamenti (moliyaviy regulyator)ning fonddan „ushbu shtatda moliyaviy operatsiyalarni amalga oshirishdan tiyilib turish“ni soʻragani sabab boʻldi. Fond ushbu talablarga batafsil javobini eʼlon qildi.

2013-yil noyabr oyida Bitcoin fondi bosh yurist maslahatchisi Patrik Mörk Senatning raqamli valyutalar masalasini oʻrganish uchun tuzilgan qoʻmitasi oldida maʼruza qildi, qonunchilar Bitcoinni umuman olganda ijobiy baholadi.

Tanqid 
Bitcoin Foundation Bitcoin hamjamiyatining oddiy aʼzolari tomonidan bir necha bor tanqidga uchragan. Ular fondni „haqiqiy Bitcoin foydalanuvchilari manfaatlarini emas, faqat yirik biznes manfaatlarini ifodalash“, shuningdek, „qonun chiqaruvchilarning maʼqullashiga erishish uchun huquqni muhofaza qiluvchi idoralar bilan til biriktirishda faol ishtirok etishda“ ayblagan. Akademik hamjamiyat vakillari, oʻz navbatida, jamgʻarmani noprofessionallikda ayblab, „Bitcoin Foundation zaif va ishonchsiz boʻlib qolayotgan tizimning himoyachisi sifatidagi vazifasini bajarmayapti“, degan fikrlarni bildirgan edi.

Manbalar

Havolalar 

 Rasmiy veb-sayt )
BirdLife International

BirdLife International (sobiq International Council for Bird Preservation) - qushlarni muhofaza qilish va ularning yashash muhitini saqlash boʻyicha xalqaro tashkilot. 120 dan ortiq o'zaro hamkorlik qiluvchi nodavlat ekologik tashkilotlar birlashmasidir. Xodimlarning umumiy soni 2,5 million kishidan ortiq.

Xalqaro guruh bosh qarorgohi Buyuk Britaniyaning Kembrij shahrida joylashgan. Qushlarni himoya qilish Qirollik jamiyati, Yovvoyi qushlar yapon jamiyati va Milliy Audubon jamiyati uning asosiy hamkorlari sanaladi.

Qush turlari yoʻqolib ketishining oldini olish, qushlar yashaydigan asosiy mintaqalarni aniqlash va muhofaza qilish, qushlarning asosiy yashash joylarini saqlash va tiklash, shuningdek, butun dunyo boʻylab tabiatni muhofaza qilish boʻyicha mutaxassislarning imkoniyatlarini kengaytirish BirdLife International vazifalari sirasiga kiradi. Global Kengash rahbarligida a'zo tashkilotlar guruh belgilab bergan strategiyalarni mahalliy, mintaqaviy va milliy darajada amalga oshiradi.

BirdLife International qushlar yashaydigan 7500 ta muhim hududni aniqladi va 1 million gektardan ortiq yovvoyi hayvonlar yashash joylarini boshqaradi. BirdLife International yo'qolib ketish xavfida bo'lgan 1000 dan ortiq qush turlarini aniqladi va ularning har birini saqlab qolish bo'yicha muhofaza qilish strategiyasini ishlab chiqdi

Tarixi 
Tashkilotga 1922-yilda amerikalik ornitologlar Tomas Gilbert Pirson va Jan Teodor Delakur tomonidan asos solingan va dastlab International Council for Bird Preservation (Qushlarni saqlash bo'yicha xalqaro kengash) deb nomlangan. 1993-yilda jamiyat nomi BirdLife International deya o'zgartirilgan.

Tashkilot Kembrij shahrida joylashgan, ammo boshqa barcha qit'alarda mintaqaviy kotibiyatlarga ega. tashkilot nizomiga muvofiq, har bir mamlakatda faqat bitta hamkori bo'lishi mumkin; 2013-yil iyul oyi holatiga ko'ra, ularning soni 121 tani tashkil etdi, ya'ni dunyo mamlakatlarining 2/3 qismida hamkor vakillar mavjud edi. 1995-yildan 2009-yilgacha Rossiya qushlarni himoya qilish ittifoqi BirdLife International'ning Rossiyadagi hamkor-vakili sifatida faoliyat ko'rsatdi. Belorussiyada 2005-yildan beri "Axova birdie Batskaushchyny" jamoat birlashmasi BirdLife International rasmiy hamkori sifatida ishlamoqda. "Qozog'iston biologik xilma-xillikni saqlash assotsiatsiyasi" respublika jamoat birlashmasi 2010-yildan beri BirdLife International'ning Qozog'istonda vakili va 2015-yildan to'liq hamkori  hisoblanadi.

BirdLife International 2007-yilda yoʻqolib ketish xavfi ostida turgan qush turlarini saqlab qolish boʻyicha keng qamrovli kampaniyani boshladi. Loyihaning umumiy qiymati taxminan 40 million AQSh dollarini tashkil etdi.

Yaponiya imperatorlik oilasi a'zosi malika Takamado tashkilot prezidenti hisoblanadi.

Mukofotlari 

 Heineken mukofoti (1994)

Yana qarang 

 Italiya qushlarni himoya qilish ligasi
 Butun Polsha qushlarni himoya qilish jamiyati

Manbalar

Havolalar 

 Rasmiy sayt )
Free Knowledge Foundation

Free Knowledge Foundation (FKF) — Ispaniya notijorat tashkiloti. Bepul va erkin bilimlar, jumladan, bepul dasturiy taʼminot va erkin standartlarni rivojlantirish faoliyatining asosiy yoʻnalishlaridir. Tashkilot 2004-yilda tashkil etilgan boʻlib, bosh qarorgohi Ispaniyaning Madrid shahrida joylashgan.

Faoliyat 
FKF erkin bilim, bepul dasturiy taʼminot va standartlar xususida aholining xabardorligini oshirish uchun siyosatchilar, oʻqituvchilar, ommaviy axborot vositalari va boshqa ijtimoiy faol shaxslar bilan hamkorlik qiladi.

Pablo Maxon 2004-yildan buyon FKF prezidenti lavozimida ishlab kelmoqda. 2005-yilda Richard Stallman tashkilotning faxriy raisi boʻldi.

FKF 2006-yilda Yevropa erkin dasturiy taʼminot fondi bilan uyushgan tashkilotga aylandi.

FKF erkin bilimlar masalasiga bagʻishlangan erkin uchrashuvlar — xalqaro konferentsiyalarni uyushtirib turadi. Bunday anjumanlar, odatda, Madriddan 50 km uzoqlikda joylashgan Miraflores de la Sierra shahridagi Madrid muxtor universiteti binolaridan birida tashkil etiladi.

Erkin uchrashuvlar chogʻida libre.org tashkiloti mukofotlarini topshirish marosimi ham boʻlib oʻtadi. Mukofotlar bepul bilimlarning tarqalishiga ulkan hissa qoʻshadigan shaxslar yoki tashkilotlarga beriladi. Mukofotlanganlar orasida Xuan Karlos Rodriges Ibarra (Ekstremadura sobiq prezidenti), Esteban Gonsales Pons (Ispaniya xalq partiyasi siyosatchisi) va Xuan Alberto Bellok (Ispaniya sobiq Adliya va Ichki ishlar vaziri va Saragosa meri), shuningdek, Ispaniya Senati, Andalusiya mintaqaviy hukumati, Valensiya generalitadosi va Ispaniya sanoat, turizm va savdo vazirligi kabi idoralar bor.

FKF boshqa tadbirlar ham oʻtkazib turadi va bepul dasturiy taʼminot hamda bepul bilimlar bilan bogʻliq tegishli xalqaro tadbirlarda qatnashadi.

Manbalar

Havolalar 

 Bepul bilim fondi
 Bilim fondining bepul muqobil sahifasi
 Manuel Gualdaning veb-logi, FKF jamoasidan (ispan tilida)
Lyutsern festivali

Lyutsern festivali () — dunyodagi eng mashhurlardan biri boʻlgan Lyutsern (Shveysariya) shahridagi xalqaro akademik musiqa festivali. U bir qancha jamgʻarmalarning shaxsiy mablagʻlari hisobidan moliyalashtiriladi (davlat moliyalash ulushi 5%).

Festivalning boshlanishi 18.07.1938-yilda mahalliy kurzalda boʻlib oʻtgan konsert hisoblanadi, unda Y.Gaydnning G-durdagi 88-simfoniyasi E. Anserm boshqaruvidagi Romansk Shveysariya Orkestri musiqachilari tomonidan kuchaytirilgan kurzal orkestri tomonidan ijro etilgan. Oʻshandan beri festival har yili oʻtkazib kelinmoqda. 1943-2000-yillarda u Lyutsernda Xalqaro musiqa haftaliklari (, qisqartirilgan tarzda IMF) nomi ostida faoliyat yuritgan.

Festivalga hamrohlik qilish uchun 1938-yilda Lyutsern festivali simfonik orkestri tashkil etilgan (birinchi dirijyor Arturo Toskanini boʻlgan), u 1993-yilgacha mavjud boʻlgan va 2003-yilda Lyutsern festival orkestri nomi bilan qayta yaratilgan (2016-yildan beri orkestrning badiiy rahbari Rikardo Shayi).

1956-yilda tashkil etilgan Lyutsern festivalining torli orkestri (Festival Strings Lucern) uning dirijyori, bir vaqtning oʻzida 1968-80-yillarda Lyutsern festivalining badiiy rahbari boʻlganRudolf Baumgartnerning taʼsiri tufayli, 1990-yillarning oxirigacha Lyutsern festivalining bir qismi boʻlgan. 2000-yilda orkestr festivaldan ajralib chiqdi, shundan beri u uning dasturlarida taklif etilgan jamoa sifatida qatnashib kelmoqda.

1998-yildan beri Lyutsern festivali yiliga uch marta — Pasxa, yoz va kuzda oʻtkaziladi. Pasxa festivalining tematik dasturlari markazida (1988-yildan) barokko davrining muqaddas musiqasi. Kuz festivali (1998-yildan) faqat fortepiano musiqasiga (shu jumladan, fortepiano ishtirokidagi kamera musiqasiga) bagʻishlangan. Yozgi (asosiy) festival dasturlarida zamonaviy musiqa katta oʻrin tutadi.

2003-yildan buyon zamonaviy musiqa (asosan xorijiy bastakor va dirijyorlar uchun) boʻyicha pullik (yozgi) kurslarni oʻtkazuvchi Festival akademiyasi faoliyat koʻrsatmoqda. Uning asoschisi va birinchi badiiy rahbari Pyer Bulez boʻlib, Akademiyaning badiiy rahbari 2016-yildan beri Volfgang Rim hisoblanadi.

1998-yildan beri Lyutserndagi festivalning asosiy maydoni Kongress markazi ().

Adabiyotlar 
 Singer, Erich. Lucerne Festival: von Toscanini zu Abbado. Luzern: Pro Libro, 2014. 400 S. ISBN 9783905927030.

Havolalar 
 Официальный веб-сайт Люцернского фестивального оркестра (англ.)
 Официальный веб-сайт Струнного фестивального оркестра (англ.)
 Singer E. 75 Jahre Lucerne Festival: Seitenblicke, Nebenschauplätze (Neue Zürcher Zeitung, 17.8.2013)
Shveytsariya Festivallari
 ilmiy musiqa festivallari
May kitobxonligi

May kitobxonligi — 1990-2009-yillarda Tolyatti shahrida boʻlib oʻtgan Butunrossiya mustaqil adabiy va teatr festivali.

Festivalning doimiy kuratori boʻlgan shoir Sergey Leybgrad va produser va tashkilotchi boʻlgan tadbirkor Vladimir Doroganov tomonidan asos solingan. Festival may oyining soʻnggi dam olish kunlarida „Oq qargʻa“ teatr markazi bazasida boʻlib oʻtdi.

Festival oʻtkazilgan yillarda rus postmodern va eksperimental sheʼriyatining yetakchi vakillari, jumladan Timur Kibirov, Lev Rubinshteyn, Viktor Koval, Dmitriy Vodennikov, Aleksandr Makarov-Krotkov, Vladimir Tuchkov, Yuliy Gugolev, Mixail Ayzenberg, Yelena Fanaylova, Tatyana Rizdvenko, Stella Morotskaya, Nina Gatina, Sveta Litvak, Nikolay Baytov, Yuriy Milorava festivalning adabiy va sheʼriy mehmonlari va ishtirokchilari boʻlishdi.

Festival doirasida kitobxonlar bilan uchrashuvlar, zamonaviy rus adabiyotining voqea va muammolariga bagʻishlangan davra suhbatlari va munozaralar, yangi kitoblar taqdimoti, debyutant shoirlar tanlovi, spektakl oʻqishlari, eksperimental teatr spektakllari va performanslarning premyeralari oʻtkazilgan.

1999-yildan buyon festivalda ikkita mustaqil blok oʻtkazilgan: adabiy va teatr, uning kuratori tadbirning art-direktori boʻlgan dramaturg va rejissor Vadim Levanov boʻlgan. Levanovning taklifi va koʻp jihatdan uning saʼy-harakatlari bilan, festival koʻlamini kengaytirish, uni butun mamlakat boʻylab eʼtiborga olinadigan adabiy va teatr tadbirga aylantirishga erishilgan. Xalqaro dramaturgiya, teatr va zamonaviy sanʼat festivali Samara viloyatidagi eng mashhur festivallardan biriga aylandi, unga Rossiyaning turli burchaklaridan va hatto xorijdan ham odamlar tashrif buyurgan va unda Moskvadagi „Lyubimovka“ kabi rus dramaturgiyasining eng dolzarb matnlari namoyish etilgan.

Manbalar

Havolalar 
 
 Кристина Матвиенко. Тольятти: чёрное не говорить // Петербургский театральный журнал. — 2002. — № 2 (28).
 Наталья Санникова. Дети мая // Петербургский театральный журнал. — 2003. — № 3 (33) (июнь).
Rossiya adabiy festivallari
Rossiya teatr festivallari
Togliatti Festivallari
Togliatti Madaniyati
 2009-yilda g'oyib
Fauna and Flora International

Fauna & Flora International (FFI) — Yer sayyorasidagi yovvoyi tabiat va ularning yashash hududlarini muhofaza qilish maqsadida tashkil etilgan xalqaro xayriya va nodavlat tashkilotdir. U 1903-yilda tashkil etilgan. FFI dunyodagi eng qadimgi xalqaro ekologik tashkilotdir. Oq (arab) oriksi tashkilot timsoli hisoblanadi. Bunga jamiyat tomonidan ushbu jonivorni koʻpaytirish boʻyicha loyihaning muvaffaqiyatli yakunlangani sabab boʻlgan.

Bir vaqtlar Britaniya Imperiyasining Yovvoyi tabiatni muhofaza qilish jamiyati sifatida tashkil etilgan xalqaro tashkilot 20-asrdagi ilk qoʻriqxonalar barpo qildi va hayvonlarni koʻpaytirish dasturlarini hayotga tatbiq etdi. Oʻshandan beri, nomlanishii va yondashuvlarida bir qancha oʻzgarishlarga uchradi. FFI hozirda 40 ga yaqin mamlakatda tabiatni muhofaza qilish dasturlarini muvofiqlashtirish orqali mahalliy tashkilotlar bilan muvaffaqiyatli hamkorlik qilmoqda. U salohiyatni rivojlantirish, mahalliy darajadagi yondashuvlar va dengizni muhofaza qilishga koʻproq eʼtibor qaratmoqda. Jamiyatning „Oriks“ nomi bilan tanilgan ilmiy jurnali 1984-yildan beri tabiatni muhofaza qilish boʻyicha ilmiy maqolalarni chop etib keladi.

Fauna & Flora International ingliz qonunchiligiga binoan mas’uliyati cheklangan jamiyat sifatida tashkil etilgan va bosh qarorgohi Kembrijda joylashgan roʻyxatdan oʻtkazilgan xayriya tashkiloti hisoblanadi. FFIning AQSH va Avstraliyada shoʻba tashkilotlari va Singapurda shoʻba shirkati mavjud. Hozirda FFI 40 ga yaqin mamlakatda mahalliy hamkor tashkilotlar, muassasalar, jamoalar va hokimiyatlar bilan ishlab, tabiatni muhofaza qilish dasturlari va tadbirlarini amalga oshirib kelmoqda.

FFI qirollik oilasi homiyligida boʻlib, u 1928-yilda tashkilot homiysiga aylangan Uels shahzodasi Edvard (keyinchalik qirol Edvard VIII) davriga toʻgʻri keladi. Qirolicha Yelizaveta II taxtga oʻtirganidan keyin 68 yil davomida, 2020-yil oktabrgacha, Kembrij gertsogi shahzoda Uilyamga homiylikni topshirdi. Bu shahzoda Uilyamning kelgusi avlodlar uchun tabiiy muhitni muhofaza qilib kelayotgan jamoalarni saqlash va qoʻllab-quvvatlashdagi koʻp yillik mehnatining eʼtirofidir. FFI’ning hozirgi prezidenti Niderlandiya malikasi Lorentindir.FFI boshqaruvida katta vitse-prezident lavozimlari ham boʻlib, ular orasida 1959-yildan buyon FFI bilan aloqador boʻlgan Devid Attenboro, Stiven Fray, Sharlotta Ulenbruk va Lord Jon Braun Madingli ham bor.

Manbalar

Havolalar
Dinamik parallaks

Dinamik parallaks — juft yulduzning tarkibiy qismlarining massalari, orbita radiusi va yulduzlarning orbitadagi aylanish davri haqidagi maʼlumotlardan foydalangan holda, paralaks va vizual qoʻshaloq yulduzgacha boʻlgan masofani aniqlash usuli.

Vizual juftlik yulduzgacha boʻlgan masofani aniqlash uchun yulduz orbitasining yarim katta oʻqining burchak kattaligini va koʻrinadigan yulduz kattaligini oʻlchash kerak. Keplerning uchinchi qonunini umumlashtirilgan shaklda qoʻllash, unga koʻra juftlik tizimning umumiy massasi va orbital davr kvadratining mahsuloti orbitaning yarim katta oʻqi kubiga va massaga proportsionaldir. -yorqinlikka bogʻliqlik, juft yulduzgacha boʻlgan masofani aniqlashimiz mumkin.

Bu usul juftlik yulduzgacha boʻlgan masofani iterativ ravishda baholash imkonini beradi. Birinchidan, juftlik tizim komponentlari massalarining baʼzi qiymatlari olinadi, soʻngra uchinchi Kepler qonuniga koʻra, maʼlum aylanish davri bilan komponentlar orasidagi masofaning qiymati baholanadi. Yulduzlar orasidagi burchak masofasini oʻlchagandan soʻng, Quyoshdan ikkilik yulduzgacha boʻlgan masofaning qiymati olinadi. Koʻrinadigan kattalik va olingan masofaning oʻlchangan qiymatlaridan yulduzlarning yorugʻliklari hisoblab chiqiladi, shundan soʻng massa-yorqinlik munosabatlariga asoslanib, yulduzlarning massalari qayta aniqlanadi. Olingan massa qiymatlari juft yulduzgacha boʻlgan masofani qayta aniqlash uchun ishlatiladi, yuqoridagi amallar takrorlanadi. Koʻp sonli iteratsiyalarni amalga oshirgandan soʻng, 5% ga teng masofani aniqlashning aniqligiga erishish mumkin.

Manbalar 

Qoʻshaloq yulduzlar
2MASS J18082002-5104378

2MASS J18082002-5104378 (qisqacha J1808-5104) — Quyoshdan taxminan 1950 yorugʻlik yili uzoqlikda joylashgan Qurbongoh yulduzlar turkumidagi juda kambagʻal metall yulduz. Bu juft spektrli yulduzdir.

Xususiyatlari

Asosiy komponent 
Juft yulduzning asosiy komponenti 2MASS J18082002-5104378 A subgigant boʻlib, Quyoshdan sovuqroq, lekin kattaroq va yorqinroq boʻladi.

Ikkilamchi komponent 
Kuzatib boʻlmaydigan ikkilamchi 2MASS J18082002-5104378 B qizil mitti hisoblanadi, orbital davri P = </br>  kun va taxminan 0,14 quyosh massasi. Bu metallar juda kam boʻlgan birinchi kashf etilgan past massali yulduz va koinotdagi eng qadimgi yulduzlardan biri boʻlib, yoshi 13,53 milliard yil; deyarli butunlay Katta portlash materiallaridan tashkil topgan birinchi yulduzlardan biri boʻlishi mumkin. Metalllarning koʻpligi Quyoshdagi metallar qiymatini taxminan 1/10 000 qismini tashkil qiladi. Bu metallga juda kambagʻal boʻlgan eng yorqin yulduzdir Galaktikaning ingichka diskining bir qismi boʻlib, bunday past metallli va eski yulduz uchun gʻayrioddiy.  milliard yil boʻlgan bu ob’ekt maʼlum boʻlgan eng qadimgi yupqa disk yulduzi boʻlib, ingichka diskning oʻzidan bir necha milliard yil katta.

Kuzatilmagan hamroh yulduzning kashf etilishini tavsiflovchi tadqiqot mualliflaridan biri, astronom Kevin Shlaufmanning soʻzlariga koʻra, Bu yulduz 10 milliondan bittasi boʻlishi mumkin. U birinchi avlod yulduzlari haqida baʼzi muhim maʼlumotlarni taqdim etadi.“Shlaufman shunday deydi: "Quyosh, ehtimol, oʻnlab oldingi avlodlar massiv, qisqa umr koʻrgan yulduzlar moddasidan paydo boʻlgan … Bu yulduz, ehtimol, faqat bitta oʻtmishdoshiga ega edi … Oʻtkazilgan kuzatishlar bir kun kelib birinchi yulduzlarning kashf etilishiga olib kelishi mumkin". Astronom va tadqiqot hammuallifi Endryu Keysi taʼkidlashicha, koinotdagi birinchi yulduzlar katta massaga ega boʻlishi shart emas, baʼzi yulduzlar kichik hajmdagi materiyadan hosil boʻlishi va hozirgi kungacha saqlanib qolgan boʻlishi mumkin.

Manbalar

Havolalar 
  (5 November 2018; Johns Hopkins University)
Qoʻshaloq yulduzlar
Xalqaro talabalar kuni

Xalqaro talabalar kuni — 1939-yil 17-noyabr — xalqaro talabalar birdamligi kuni sifatida nishonlanadi.

1939-yil 28-oktabrda fashistlar tomonidan ishgʻol qilingan Chexiya Respublikasida Praga shahrida tahsil oluvchi talabalar va ularning oʻqituvchilari Chexoslovakiya davlati tashkil topganligini nishonlash maqsadida namoyish oʻtkazdilar. Bosqinchilar qoʻshini namoyishni tarqatib yubordi, shu chogʻda tibbiyot fakulteti talabasi Yan Opletal yaralandi. Doktor Arnold Irasek Charlz maydonidagi shifoxonada Opletalda darhol jarrohlik amaliyoti oʻtkazdi. Biroq, u 11-noyabr kuni peritonitdan vafot etdi. 15-noyabr kuni dafn marosimi norozilik namoyishiga aylanib ketdi. Oʻnlab namoyishchilar hibsga olindi. 17-noyabr kuni erta tongda fashisht harbiy boʻlinmalari talabalar yotoqxonalarini oʻrab oldi. 1200 dan ortiq talaba hibsga olinib, kontslagerga joʻnatildi. Toʻqqiz nafar talaba va talaba faollari qamoqxonada qatl qilindi.

Oradan ikki yil oʻtib, 1941-yili Londonda natsizmga qarshi kurashgan talabalarning xalqaro uchrashuvi tashkil etildi. Chexoslovakiya kommunisti Otto Shlingning taklifiga koʻra, qatl qilingan hamda vafot etgan talabalar hotirasiga har yili ushbu sanani Talabalar kuni sifatida nishonlashga qaror qilindi..

Yana qarang 

 Xalqaro talabalar ittifoqi
 Tatyana kuni
 Bolgariyada talabalar kuni
 Talabalar hukumati
 Ozodlik va demokratiya uchun kurash kuni
 Afina politexnika universitetida qo'zg'olon

Manbalar

Havolalar 

 xalqaro talabalar kuni
 Otto Šling * 24.8.1912 Nová Cerekev va Pelhřimova — † 3.12.1952 Praha-Pankrac
 Xalqaro talabalar kuni (taʼtil taqvimi)
Pekin fond birjasi

Pekin fond birjasi (Pekin Fond birjasi) ― Xitoy qitʼasining uchinchi yirik savdo maydonchasidir. 2021-yilda tashkil etilgan.

2012-yilda, Pekinda birjadan tashqari aktsiya savdosi uchun  National Equities Exchange And Quotations (NEEQ) platformasi yaratildi, uning norasmiy nomi New Third Board (新三板, Yangi uchinchi kengash"). Unda XXR, Shanxay va Shenzhendagi ikkita asosiy fond birjasining talablariga javob bermaydigan kompaniyalar aktsiyalari savdoga qoʻyildi.2021-yil sentabr oyida sayt toʻliq birjaga aylantirilayotgani eʼlon qilindi. Bu vaqtga kelib, saytda deyarli 10 ming kompaniyaning aktsiyalari sotildi, uning bozor kapitallashuvi 2 trillion yuanni (300 milliard dollar) tashkil etdi. Birja 2021-yil 3-sentabrda ustav kapitali 1 milliard yuan boʻlgan masʼuliyati cheklangan jamiyat sifatida roʻyxatga olingan.

2021-yil 15-noyabrda  Pekin fond birjasida savdolar boshlandi. Dastlab, birjaga faqat 71 eng muvaffaqiyatli kompaniyalar topshirildi, shuningdek, 10 ta kompaniyaning aktsiyalarini dastlabki joylashtirilishi amalga oshirildi.

Birja kichik va oʻrta kompaniyalarga qaratilgan (500 xodimidan ortiq emas). Ushbu birjada aktsiyalarni joylashtirish tartibi boshqalardan koʻra ancha sodda va talablari pastroq.

Yana qarang 

 Shanxay fond birjasi
 Shenzhen fond birjasi
 Xitoyda fond bozori

Manbalar 

 Fond birjalari
Sharqiy Osiyo fond birjalari
Xitoy Iqtisodiyoti
 Pekin
 Xitoy Birjalari
Torgprom

Torgprom — (Rossiya savdo-sanoat va moliya Ittifoqi, 1920-1940) — Rossiya anti-sovet siyosiy immigrant tashkiloti. 1920-yilda Parijda tashkil etilgan. 1940-yilda u nemis qoʻshinlari tomonidan Fransiyani bosib olish bilan bogʻliq holda yoʻq boʻlib ketdi.

Murakkab 

 N. X. Denisov (rais, Sibir bankining sobiq direktori),
 LEKIN. O. Gukasov ,
 FROM. G. Lianozov ,
 L. LEKIN. Mantashev ,
 G. LEKIN. Nobel

va boshqalar.

N. X. Denisovning shaxsiy mablagʻlariga yaxshi maoshlarga xodimlar taklif etildi. Forum ishtirokchilari ushbu kompaniya faoliyati bilan tanishdi. Norasmiy chop etish organi „Uygʻonish“ gazetasi edi, 1925-yildan 1940-yilgacha nashr etilgan.

Torgprom imigratsiyada mavjud boʻlgan barcha birlashmalarni (assotsiativ aʼzolar sifatida) oʻz ichiga oldi (Angliya, Fransiya va Germaniyadan tashqari), Chexoslovakiya, Shveysariya va Yugoslaviyada biznes uyushmalari tashkil etilgan.

Mafkura 
Rossiya emigratsiyasining siyosiy spektrida Torgprom mo " tadil konservativ pozitsiyalarni egallagan. 1921-yilda Parijda boʻlib oʻtgan va olti kun davom etgan Savdo-sanoat kongressida,  Rossiya kelajakda „huquqiy, demokratik davlat“ boʻlib qurilishi, xususiy mulk va iqtisodiy erkinlikni tasdiqlash, oʻz yerlarini yoʻqotgan egalariga kompensatsiya toʻlash haqida qonun-qoidalar qabul qilindi.

Yana qarang 

 Mensheviklar ittifoqi byurosining sud jarayonini ko'rsating

Manbalar 

 Fransiyada 1920-yilda paydo bo'lgan
 Fransiya siyosiy tashkilotlari
Fransiyada rus ko'chishi tashkiloti
Fransiyada antikommunizm